Catharinakrateret ligger på den forrevne strækning mellem Rupes Altai mod vest og Mare Nectaris mod øst. Mod vest-nordvest ligger Tacituskrateret, og det lavaoversvømmede Beaumontkrater ligger mod øst langs randen af Mare Imbrium. I syd-sydøstlig retning ligger krateret Polybius. Sammen med de store Cyrillus- og Theophiluskratere mod nord danner det en fremtrædende gruppering, som er indrammet af rundingen af Rupes Altai. De udgør et bemærkelsesværdigt syn, når Solen står i en lille vinkel i forhold til overfladen. Der er tydelig aldersforskel mellem de tre kratere, idet alderen stiger betydeligt fra nord til syd.  Karakteristika Kraterets rand er stærkt nedslidt og irregulær, og meget af den nordlige væg er skåret ud af den slidte rand fra krateret "Catharina P". Den nordøstlige væg er ramt hårdt af nedslag og udviser adskillige mindre kratere. Der er ingen terrasser tilbage i den indre væg, og den ydre vold er næste eroderet væk. Kraterbunden er forholdsvis flad, men ujævn og med en kurvet højderyg dannet af "Catharina P" og resterne af et mindre krater nær den sydlige væg. Der er ingen rester efter en central top.